Държавен вестник, бр. 62, 2007 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  62
2. при използването на техника или съоръ-
жения спасителите, работещи на височина, за-
дължително се осигуряват срещу падане;
3. при използването на техника или съоръ-
жения операторът, който ги управлява, поддър-
жа постоянна връзка с работещите спасители;
4. при работа на съоръжения, на които има
електрозахранване, или в близост до електро-
проводи ръководителят на операцията осигу-
рява спирането на електрозахранването преди
започване на работата.
Чл. 73. При извършване на спасителни ра-
боти при лифтови аварии се спазва следното:
1. при получаване на сигнал за помощ при
лифтови аварии според обстановката могат да
се изпратят няколко екипа:
а) алпийски екип за евакуиране на хората от
кабините или седалките;
б) екипи за придружаване на свалените път-
ници по терена до съответните пунктове за из-
возване и за осигуряване на специализиран
транспорт на труднодостъпни места;
2. ръководителят на екипа след пристигане-
то си е длъжен да:
а) се запознае с аварийния план на съоръже-
нието и да действа в съответствие с него;
б) събере подробна информация за момент-
ната натовареност на линията, максималното
време според нормативните документи за ней-
ното освобождаване, наличния брой спасители
от други организации, както и за метеороло-
гичната обстановка в момента и за краткосроч-
ната прогноза;
3. по време на операцията ръководителите
на екипи поддържат постоянна връзка с ОКИЦ
и с ръководителя на съоръжението;
4. за придвижване по въжената линия се
използват само стандартни приспособления;
5. извеждането от кабините или седалките
се извършва само от правоспособни алпийски
спасители;
6. приключването на операцията се съгласу-
ва с ръководителя на съоръжението.
Раздел IV
Издирване и спасяване на пострадали вслед-
ствие на авиационна катастрофа
Чл. 74. Участието на екипи от Главна ди-
рекция “Национална служба “Гражданска за-
щита” в операции за издирване и спасяване на
пострадали при авиационни катастрофи се рег-
ламентира със Закона за гражданското възду-
хоплаване и Наредба № 12 от 2005 г. за услови-
ята, реда и изискванията към системата за тър-
сене и спасяване при авиационно произшест-
вие (ДВ, бр. 5 от 2006 г.).
Чл. 75. Операциите по издирване и спася-
ване при авиационни катастрофи се координи-
рат от ситуационния център на Министерство-
то на транспорта, чрез който се подава сигнал
до екипите на Главна дирекция “Национална
служба “Гражданска защита” чрез ОКИЦ или
телефон 112.
Чл. 76. Спасителите от Главна дирекция “На-
ционална служба “Гражданска защита” участ-
ват в екипите за издирване и спасяване съгласно
планове, изготвени от Главна дирекция “Граж-
данска въздухоплавателна авиация” и съгласу-
вани с териториалните дирекции “Гражданска
защита” за конкретните региони.
Чл. 77. На ръководителите на екипи след по-
лучаване на сигнала при необходимост чрез
ОКИЦ се предоставят плановете за извършване
на търсене и спасяване на Главна дирекция “Граж-
данска въздухоплавателна авиация” в касаещия
ги обем, като последващите действия на екипите
се осъществяват съгласно тези планове.
Чл. 78. Ръководителите на екипи организи-
рат работата по издирване и спасяване в зави-
симост от района и указанията на авиационни-
те специалисти, разследващи инцидента, и след-
ствените органи, намиращи се в района.
Чл. 79. По време на операцията ръководи-
телите на екипи координират действията си с
ръководителите на операцията.
Чл. 80. При участие на водолази в операци-
ята се спазват изискванията за извършване на
водолазни дейности.
Раздел V
Участие в издирване на веществени дока-
зателства съвместно със следствените органи
Чл. 81. (1) Спасителите от Главна дирекция
“Национална служба “Гражданска защита”
участват в издирването на веществени доказа-
телства след писмено искане от съответните
служби.
(2) За провеждането на операцията се изгот-
вя план от ръководителя на групата, който се
съгласува със службите, поискали съдействие.
(3) Операцията се провежда при стриктно
спазване на плана, в присъствието на длъжнос-
тните лица от съответните служби. Промени в
плана се извършват само от присъстващите
длъжностни лица.
Чл. 82. Операции за издирване на веществе-
ни доказателства се провеждат само в светлата
част на денонощието.
Чл. 83. При използването на водолазни спе-
циалисти или алпийски спасители в операция-
та за издирване на веществени доказателства
организацията на работата се извършва съглас-
но тази инструкция.
Преходни и заключителни разпоредби
§ 1. Тази инструкция се издава на основание
чл. 71, ал. 2 от Закона за защита при бедствия
(ДВ, бр. 102 от 2006 г.).